**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | Studienævnet for Internationale Forhold (SNIF) ved Aalborg Universitet  Repræsenteret ved Ane Bislev | | | |
| Adresse | Fibigerstræde 5, 5, 9220 Aalborg Ø, Danmark | | | |
| Telefon | 9940 2859 | E-mail | abislev@dps.aau.dk | |
| Hjemmeside | <https://www.politik-samfund.aau.dk/uddannelser/studienaevn/international-affairs/> | Evt. Facebook, blog, Youtube kanal, Flickr etc. | |  |

|  |  |  |  |  |
| --- | --- | --- | --- | --- |
| **Navn på *samarbejdspartner*** | UNDP Nordic Representation Office  Repræsenteret ved Camilla Bruckner | | | |
| Adresse | UN City, Marmorvej 51, 2100 Copenhagen, Danmark | | | |
| Telefon | +45 45 33 60 01 | E-mail | camilla.bruckner@undp.org | |
| Hjemmeside | [www.undp.dk](http://www.undp.dk) | Evt. Facebook, blog, Youtube kanal, Flickr etc. | |  |

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**

|  |
| --- |
| FN-forbundet (FN-f) er en selvstændig, uafhængig og tværpolitisk NGO, som arbejder for at sikre folkelig og politisk forankring af, hvad FN står for. Forbundet er en kritisk støtte af FN. Vi laver oplysningsarbejde og fortalervirksomhed lokalt, nationalt og internationalt for at styrke interessen og kendskabet til FN og FN's 17 Verdensmål.  FN-forbundet vil afholde en konference, der sætter fokus på Verdensmålene i et afrikansk perspektiv samt nødvendigheden af multilateral støtte for at skabe bæredygtig udvikling – et emne som kun er blevet vigtigere efter Covid-19-pandemiens indtog. Konferencen afholdes på Aalborg Universitet (AAU) i samarbejde med studienævnene for hhv. European Studies (ES), Development and International Relations (DIR), Language and International Studies, English (LISE) og Institut for Planlægning (IP) samt UNDP’s nordiske kontor. Konferencens temaer supplerer studieordningerne på ovenstående uddannelser, og de studerende kan derfor bruge den viden, der udspringer af konferencen, i deres videre studieforløb. UNDP bidrager med udformningen af programmet og er med til at sikre, at programmet berører relevante dagsordener vedrørende multilateralt samarbejde, og ikke mindst det nordisk-afrikanske samarbejde. Desuden bidrager UNDP med at identificere og skabe kontakt til oplægsholdere, der giver konferencen et afrikansk perspektiv.  Konferencen henvender sig til akademikere (studerende, undervisere og forskere) samt øvrige med interesse for FN, Verdensmålene og udvikling. Vi har valgt en konference, fordi det er et format, der tiltrækker et akademisk publikum, som kommer for at lytte, blive klogere og debattere. Det er vores erfaring fra tidligere konferencer på AAU at formatet fungerer godt til oplysningsaktiviteter og debat i et akademisk miljø. Arrangementet vil foregå på engelsk, da en stor del af målgruppen er studerende og undervisere fra AAU og en del af oplægsholderne vil være engelsktalende.  Der planlægges en række indlæg, som vil berøre emnerne:   1. Klimaændringerne og den demografiske udvikling i Afrika. 2. Hvordan er Afrika rustet til klimaændringerne og kommende pandemier set på baggrund af den politiske, økonomiske og sociale situation og fremtidige udvikling? Hvordan bidrager de regionale strategier til at løse disse udfordringer og fremme udvikling? 3. Hvilket samarbejde forventer Afrika fra partnerskaber med andre lande i forhold til at tackle Verdensmålene – og hvilket samarbejde kan Afrika forvente? Eksemplificeret ved USA, EU og Kina. Behovet for multilateralt samarbejde vil blive tydeliggjort ved fokus på FN’s rolle. 4. Hvilken rolle spiller det nationale og internationale erhvervsliv for implementeringen af Verdensmålene?   Alle emner belyses ud fra et afrikansk udgangspunkt. Samtlige Verdensmål vil kunne berøres, men der lægges særlig vægt på mål 1 (fattigdom), mål 3 (sundhed), mål 8 (anstændige jobs), mål 10 (ulighed), mål 13 (klima) og mål 17 (partnerskaber).  Konferencen vil bestå af oplæg med udgangspunkt i arbejdspapirer og en efterfølgende diskussion mellem oplægsholderne og deltagerne. Oplægsholderne er forskere og øvrige fagpersoner inden for emnerne. Oplægsholderne får frihed til at vælge, hvilke lande oplæggene skal tage udgangspunkt i ud fra deres argumentation om, hvorfor det pågældende land er interessant i forhold til det generelle billede af situationen i Afrika. Konferencen afsluttes med en debat om hvilke konkrete tiltag/resultater, der skal ske med anbefalinger fra konferencen til FN-fs videre arbejde med emnerne.  Arbejdsgruppen bag indeværende ansøgning har et stort netværk blandt akademikere, udviklingsarbejdere, embedspersoner og beslutningstagere. Konkrete aftaler med foredragsholderne er ikke på plads endnu, men UNDP forpligter sig til at identificere og kontakte oplægsholdere blandt deres netværk i FN-systemet, det offentlige og privatsektoren. Desuden har vi kontaktet Center for Afrika Studier, KU, Nansen Instituttet i Bergen, Oxfam IBIS, Care Danmark og forskellige forskere i Danmark og udlandet, herunder særligt forskere, der er, eller har været, tilknyttet AAU.  Denne aktivitet har en nær sammenhæng med FN-forbundets øvrige arbejde. FN-f har en dobbelt mission. Dels at påvirke beslutningstagere til at arbejde for multilateralisme og globalt samarbejde, da flere og flere udfordringer ikke kan løses nationalt, men kræver internationalt samarbejde. Vores anden store opgave er at oplyse så mange som muligt om disse problematikker. I disse år er Verdensmålene det væsentligste, men ikke eneste, fokuspunkt for vores aktiviteter. Derfor er dette en kerneaktivitet for forbundet.  FN-f har solid erfaring med at afholde større konferencer i samarbejde med, og med tilslutning fra, universiteter, beslutningstagere og embedspersoner. FN-f har solid erfaring med at afholde større konferencer i samarbejde med, og med tilslutning fra FN programmer, universiteter, beslutningstagere og embedspersoner. I vores samarbejde med landets universiteter har vi stor succes med at tiltrække engagerede deltagere og relevante oplægsholdere. |

1. **SUCCESKRITERIER. Beskriv konkret hvad I vil opnå med aktiviteten**

|  |
| --- |
| 2.1. Følgende kriterier skal bidrage til formålet om at oplyse om Verdensmålene i et afrikansk perspektiv og præge debatten om multilateralt samarbejde:   * Konferencen forventes at bidrage til at udbygge deltagernes grundlæggende viden om emnet Afrika og Verdensmålene med særligt fokus på de økonomiske og sociale eftervirkninger af klimaændringer samt epidemier og pandemier, som Ebola og Covid-19. På AAU vil der både op til konferencen og efter konferencen blive arbejdet med konferencens temaer. Vi vil derfor opfordre de studerende, der deltager i konferencen, til at skrive opgaver, som belyser relevante problemstillinger inden for konferencens temaer. Det forventes at deltagerne får følgende faglige udbytte: Bredere forståelse af udfordringer i Afrika; Mere specialiseret forståelse af FN og Verdensmålene; Større viden om FN’s rolle i udviklingsarbejde. * Vi forventer en forøget aktivitet med at udbrede viden om FN, Verdensmålene og globalt ansvar samt påvirke beslutningstagere til handling i fht. de konkrete udfordringer, som belyses under konferencen.     2.2. Effekterne af konferencen måles gennem:   * Konferencens fysiske produkt, som er arbejdspapirer fra oplægsholderne. * Et anonymt evalueringsskema, som sendes elektronisk til deltagerne efter konferencen. I evalueringen vil deltagerne, som er akademikere på forskellige trin i deres karrierer (fra studerende til erfarne forskere), bl.a. blive adspurgt om deres udbytte af konferencen, og hvad de kan bruge dette udbytte til. Forventet besvarelsesrate: 70 % af deltagerne. * Opfølgningsmøde med AAU, hvor de studerendes arbejdsproces og udbytte af konferencen og opgaverne diskuteres. AAU skaber plads til at de studerende og undervisere kan deltage i konferencen ved at tilrettelægge en skemafri dag. Konferencen fungerer som en introduktion til emnet Verdensmålene i et afrikansk perspektiv og belyser problemstillinger, der er relevante for studiernes temarammer. Det forventes at deltagerne vil udbrede kendskabet til FN og globalt ansvar i deres videre akademiske arbejde for eksempel i deres kommende semesterprojekter eller i deres afsluttende bachelorafhandlinger eller kandidatspecialer. |

1. **LÆRINGSMÅL. Opstil de læringsmål I har for aktiviteten**

|  |
| --- |
| 3.1. FN-forbundet vil bruge denne konference til at styrke vores oplysningsarbejde. Helt konkret forventer vi at blive opdateret og dermed erhverve ny viden om konkrete problemstillinger relateret til Verdensmålene i Afrika samt forslag til løsninger/tiltag, som vi vil bruge i vores fremtidige oplysningsarbejde og fortalervirksomhed. Vi vil gerne blive endnu bedre til at skabe konferencer, der tiltrækker et akademisk såvel som et bredere offentligt publikum og formidler den nyeste viden på en måde, så det engagerer flere i at fremme globalt ansvar og oplysning om FNs arbejde. FN-forbundet Nordjylland vil: a) lære af at afholde konferencer mere tilgængeligt for lokalsamfundet; b) bruge erfaringerne fra denne konference i planlægningen af andre akademiske konferencer/seminarer; c) bruge vores viden fra denne konference i andre sammenhænge bl.a. medlemsmøder i FNF-N; d) bruge det, vi har lært organisatorisk af at gennemføre denne konference, til at inspirere FNF-N og andre kredse og netværk til at organisere lignende arrangementer.  3.2. Opsamling og vidensdeling:  FN-forbundet Nordjylland (FNf-N) er ansvarlig for konferencen. Der er nedsat en arbejdsgruppe, som består af næstformanden i Nordjylland og medlem af landsbestyrelsen, Holger Hansen, medlemmerne Annette Kanstrup-Jensen og Allan Vokstrup samt medlem af hhv. landsbestyrelsen og Nordjyllandskredsen bestyrelse, Theresa Hansen. De tre førstnævnte har arbejdet med udvikling i forskellige sammenhænge såsom FN, EU, det danske udenrigsministerium og diverse NGO’er i Danmark og udlandet, konsulentvirksomhed og forskning og undervisning på universitetsniveau. Alle tre har stor Afrikaerfaring gennem bl.a. udstationering i forskellige afrikanske lande. Sidstnævnte medlem af arbejdsgruppen har studeret DIR på AAU, har boet og studeret i Sydafrika og har erfaring med undervisnings- og oplysningsaktiviteter.  Arbejdsgruppen har det overordnede ansvar for opsamling og vidensdeling af konferencens resultater. Opgaverne fordeles internt i gruppen. Der vil, når vi nærmer os afholdelsen af konferencen, blive involveret flere fra FN-forbundet, Nordjyllandskredsens bestyrelse og aktive medlemmer.    Opsamlingen af konferencens resultater sker igennem aktiviteterne beskrevet i pkt. 2.2.  Vidensdelingen vil ske igennem:   * Arbejdspapirerne fra oplægsholderne deles med akademiske kredse gennem AAU, AfricaLics og Forskerforum, med aktører i NGO-verdenen gennem CISU samt med offentligheden gennem FN-forbundets egne kanaler (vores hjemmeside, Facebook-sider og -grupper, Instagram og e-mails til både medlemmer og yderligere relevante kontakter). * Oplysning om konferencens resultater inddrages i FN-forbundets opfølgende arrangementer om Verdensmålene. * Deltagernes opfølgende aktiviteter. |

1. **MÅLGRUPPE. Beskriv hvem aktiviteten primært henvender sig til**

|  |
| --- |
| 4.1. Konferencen henvender sig til fire målgrupper, der har en faglig interesse i Verdensmålene i et afrikansk perspektiv samt nødvendigheden af multilateral støtte for at skabe bæredygtig udvikling. Det drejer sig om følgende:   * Studerende og undervisere ved DIR, ES, LISE og IP ved AAU (samt interesserede fra andre universiteter). * Alle, der er interesserede i FN, Verdensmålene og udvikling. * Akademikere, som konferencens resultater formidles til gennem Afrikaliks. * Vores medlemmer.   4.2.  Målgruppen af studerende og undervisere har en stor interesse og en udmærket baggrundsviden, men de har ikke muligheder for en koncentreret og sammenhængende præsentation af helt aktuel viden om Afrika og verdensmålene. Det vil de få med konferencen.  Gennem debatter initieret af oplægsholderne vil de studerende udvide deres evne til at argumentere/se nuanceret på de problematikker, der præsenteres. En konference er et oplagt format til både at tiltrække og engagere interesserede akademikere i debatter om Verdensmålene i et afrikansk perspektiv, da det er et format hvorigennem målgruppen er vant til at opsøge ny viden og engagere sig i faglige problemstillinger. FNF-N og vores samarbejdspartnere vil gå bredt ud i foromtalen af konferencen. AAU vil sende informationer ud til studerende og undervisere i forbindelse med semesterstart. Desuden vil vi henvende os til de foreninger, der har interesse for disse emner og invitere dem til at deltage. Slutteligt vil vi bruge de sociale medier i videst muligt omfang for at brede invitationerne ud.  4.3.  Arbejdsgruppen forventer at deltagerne har et grundlæggende kendskab til problematikken. De studerende på Development and International Studies og European Studies samt til dels bacheloruddannelsen Language and International Studies, har fået undervisning inden for relevante temaer vedrørende bæredygtig udvikling, Verdensmålene, strukturelle udfordringer og løsninger i efterårssemesteret 2020. Konferencen vil formidle den nyeste viden om Afrika og Verdensmålene til fremme af globalt ansvar og FNs arbejde. Vores håb er, at flere af deltagerne vil blive aktive i at udbrede viden om emnet og påvirke beslutningstagere til handling i fht. de udfordringer Afrika står overfor. Se også besvarelsen i pkt. 2. |

1. **TEMAER. Beskriv hvordan I arbejder med de fire punkter nedenfor** (hvis I gør det)

|  |
| --- |
| 5.1., 5.2, 5.3.  Som beskrevet øverst i pkt. 1, er FN-fs mandat at sikre folkelig og politisk forankring af, hvad FN står for samt påvirke beslutningstagere til at engagere sig i FN’s arbejde. Vi er derfor ikke en forening, som har formaliserede samarbejder med Syd-partnere, ej heller i forbindelse med nærværende aktivitet. Selvom vi ikke har en konkret Syd-partner, er det vigtigt for os, at konferencen har et afrikansk perspektiv. Derfor vil vi bestræbe os på, at have afrikanske oplægsholdere inden for alle konferencens hovedtemaer (nogle evt. med virtuelt). UNDP bistår med at skabe kontakt til relevante oplægsholdere i deres netværk. Desuden vil vi opsøge mulige oplægsholdere i AAUs og FN-fs netværk, herunder blandt andet afrikanske forskere i Norden.  Oplægsholderne er medbestemmende om hvilke oplæg, de finder relevante inden for konferencens temaer. De to officielle partnere, AAU og UNDP har bidraget til udarbejdelsen af konferencens program, og de vil blive bedt om at komme med input/ændringer til konferencens indhold i henhold til FNs verdensmål. Gruppen vil sikre sig, at de strukturelle årsager til fattigdom og ulighed bliver en væsentlig del af oplæg og debatter.  5.4.  Konferencen afsluttes med en debat mellem oplægsholderne og deltagerne, der skal føre til konkrete om løsninger og tiltag, som FN-forbundet kan benytte i vores opfølgende arbejde. AAUs undervisere vil op til konferencen forberede de studerende på at indgå i diskussioner om konferencens temaer.  Efter konferencen vil de studerende desuden blive opfordret til at arbejde med problemstillinger rejst under konferencen i deres semesterprojekter.  FNF-N vil bruge evalueringsskemaerne, som sendes ud til deltagerrene, til at melde tilbage til AAU (og evt andre universiteter). Fx vil et indblik i det, der især har interesseret de studerende - og andre - i oplæg og diskussion, kunne danne grundlag for at inddrage visse emner i læseplanerne for de studerende på de forskellige niveauer. Det kan derfor udøse en ny skemafri dag, hvor de studerende er "udsat for"/frie til evt. nye debatter.  I vores efterfølgende oplysningsarbejde og fortalervirksomhed vil vi lægge vægt på de løsningsorienterede og konstruktive vinkler for at præge beslutningstagere til øget multilateralt samarbejde om konkrete problemstillinger rejst under konferencen. |

1. **PLANLÆGNING. Skriv gerne i punktform (tids)planen for gennemførelse af aktiviteten**

|  |
| --- |
| Såfremt situationen fsva. Covid-19 tillader det, vil konferencen afholdes d. 5/3-2021 (alternativt i efterårssemesteret 2021) på AAU. Denne dag afsætter studienævnene på hhv. ES, DIR, LISE og IP en undervisningsfri dag og annoncerer muligheden for at deltage i konferencen. Konferencen er et frivilligt tilbud til de studerende, og vores erfaring er, at der er stor tilslutning til sådanne aktiviteter fra de studerende.  Arbejdsgruppen har indgået et samarbejde med UNDP og AAU om programmet, mulige oplægsholdere og praktiske forberedelser. Desuden er arbejdsgruppen i kontakt med bl.a. Center for Afrika studier, Oxfam IBIS, Care Danmark og Nansen Instituttet uden at der på nuværende tidspunkt er truffet konkrete aftaler med disse. AAU stiller lokaler og internetforbindelse til rådighed.  Konferencen afholdes udelukkende med frivilligt engagement. Arbejdsgruppen er frivillige i FN-f, og vi forventer at tiltrække flere frivillige fra FN-f til at bidrage til udførelsen af konferencen. Samarbejdspartnere aflønnes heller ikke igennem projektet, og som udgangspunkt heller ikke oplægsholdere. Vi forudser dog, at vi må betale enkelte foredragsholdere og deres rejse til Aalborg. |

1. **KOMMUNIKATION. Beskriv hvordan I vil formidle jeres aktivitet**

|  |
| --- |
| * FN-forbundet vil kommunikere med vores medlemmer, følgere og øvrige interessenter gennem vores hjemmeside, Facebook-sider og –grupper, nyhedsbreve og direkte e-mails om konferencen. * I Nordjylland har vi en sammenslutning af foreninger, der arbejder med Verdensmålene. Denne sammenslutning har møder og en Facebook-side, der vil blive brugt til formålet. * Arbejdsgruppen vil kontakte pressen og forsøge at få relevante medier til at formidle viden om konferencen, herunder akademiske medier som Forskerforum. * Gennem AAU og landets øvrige universiteter samt deres tilknyttede foreninger vil vi sende information om konferencen til de studerende og underviserne. |